
ועדת משנה לטיפול בצעירים וצעירות חסרי בית
25/12/2017

הכנסת העשרים
מושב רביעי
<פרוטוקול מס' 10>
מישיבת ועדת המשנה של ועדת העבודה, הרווחה והבריאות 
לטיפול בצעירים וצעירות חסרי בית
יום שני, ז' בטבת התשע"ח (25 בדצמבר 2017), שעה 11:40
<סדר היום:>
<1.מעקב אחר התכנית הלאומית לצעירים חסרי בית 
2.מדיניות המשטרה במפגש עם צעירים חסרי בית>
נכחו:

<חברי הוועדה:> 
מירב בן ארי – היו"ר
חברי הכנסת:
קארין אלהרר
יעקב פרי
<מוזמנים:> 
	חגי ברוש
	–
	ראש אגף טיפול ושיקום ברשות למלחמה בסמים, המשרד לביטחון פנים

	מורן מזרחי
	–
	מפקחת מחוזית, מחוז ירושלים, משרד העבודה, הרווחה והשירותים החברתיים

	עדינה אנגלרד
	–
	מנהלת המחלקה לעבודה סוציאית בגריאטריה, משרד הבריאות

	מלכה פרגר
	–
	מנהלת סוציאלית ארצית, משרד הבריאות

	נרדינה אנגלרד
	–
	שירות לעו"ס, משרד הבריאות

	שרה כהן
	–
	מנהלת מח' שירותי רווחה, משרד הקליטה

	אלישבע סבתו
	–
	ראש תחום בכיר צעירים, המשרד לשוויון חברתי

	מיטל אברהמי
	–
	קמ"ד נוער, משטרת ישראל

	איילה קדמי חקלאי
	–
	אחראית טיפול במחוסרי בית, עיריית ירושלים

	יהודית גבאי
	–
	מנהלת מחלקת נוער וצעירים, אגף רווחה, עיריית ירושלים

	לינור שמני מולרו
	–
	מרכזת תכנית יתד, אגף הרווחה, עיריית ירושלים

	איילה חקלאי
	–
	קידום נוער, עיריית ירושלים

	מור הרפז
	–
	מנהלת מישהו לרוץ איתו, על"ם - עמותה למען נוער במצבי סיכון ומצוקה

	מירי כהן
	–
	מישהו לרוץ איתו, על"ם - עמותה למען נוער במצבי סיכון ומצוקה

	מרלין רוזנר
	–
	מישהו לרוץ איתו, על"ם - עמותה למען נוער במצבי סיכון ומצוקה

	טל שידורסקי
	–
	טל שידורסקי

	רעות גיא
	–
	ראש תחום קצה ונערות, על"ם - עמותה למען נוער במצבי סיכון ומצוקה

	מאיה ברון
	–
	מנהלת במטה תחום קצה ונערות, על"ם - עמותה למען נוער במצבי סיכון ומצוקה

	הדס גול
	–
	מנהלת שלטר 24/7, על"ם - עמותה למען נוער במצבי סיכון ומצוקה

	אורלי גופר
	–
	מתנדבת, על"ם - עמותה למען נוער במצבי סיכון ומצוקה

	טל הרפז אגרט
	–
	על"ם - עמותה למען נוער במצבי סיכון ומצוקה

	שולמית אפרתי
	–
	גלגל, על"ם - עמותה למען נוער במצבי סיכון ומצוקה

	גל דבוש
	–
	גלגל, על"ם - עמותה למען נוער במצבי סיכון ומצוקה

	מ'
	–
	צעירה בשלטר, על"ם - עמותה למען נוער במצבי סיכון ומצוקה

	ר'
	–
	צעירה בשלטר, על"ם - עמותה למען נוער במצבי סיכון ומצוקה

	אלון ברמי
	–
	מטה עמותת אותות, עמותת אותות

	יאיר הס
	–
	מנכ"ל, עמותת ה.ל.ל האגודה ליוצאים לשאלה

	יגאל גולדשטיין
	–
	החוט המשולש

	הלית לוי
	–
	רכזת כללית, בית השאנטי

	רחל כהן
	–
	שדלן/ית (עו"ד גויסקי-קשרי ממשל, ייעוץ ושירותי חקיקה), מייצג/ת את ה.ל.ל האגודה ליוצאים לשאלה (ע"ר)

	משה ברדוגו
	–
	שדלן/ית (ברדוגו יועצים), מייצג/ת את פורום כפרי הנוער


<מנהל/ת הוועדה:>
ענת כהן שמואל
<רישום פרלמנטרי:>
הדס לוי, חבר תרגומים
1.מעקב אחר התכנית הלאומית לצעירים חסרי בית
<2.מדיניות המשטרה במפגש עם צעירים חסרי בית.>
<היו"ר מירב בן ארי:>
בוקר טוב לכולם, אני אפתח את ישיבת ועדת המשנה של ועדת העבודה, הרווחה והבריאות לטיפול בצעירים וצעירות חסרי בית. היום ה-25.12, ז' בטבת תשע"ח. הועדת משנה תדון בשני נושאים: 1. אנחנו נעקוב אחרי התכנית הלאומית ונשמע דיווחים של הרשויות ולאחר מכן נעסוק בנושא של מדיניות המשטרה, המשרד לביטחון פנים, במפגש עם צעירים חסרי בית.

אני קודם כל רוצה לברך את הנוכחים, הרבה זמן לא התכנסנו, שלום לכולם, לכל מי שהגיע, גם למשרדים, רשויות וכמובן לחבר'ה מהעמותות. אנחנו לא התכנסנו גם בגלל העניינים האישיים שלי אבל גם בעיקר בגלל שרצינו לתת לתכנית להתגלגל. יש מקומות שאנחנו באמת התקדמנו יפה ויש מקומות שעדיין אנחנו תקועים. יצא ככה שיש חורף כזה, כמו שאומרים, חצי כוח, אבל זה לא סיבה כמובן לא למצוא את התנאים מה גם שבאמת באמת תקצבנו לזה הרבה כסף שרובו, לצערי, לא בוזבז, ולכן ביקשתי לכנס. 

אז אנחנו קודם כל נתחיל מהמצב ברשויות ולאחר מכן נעסוק בנושא של המשרד. אני רוצה להתחיל עם עיריית ירושלים, בבקשה. 

<יהודית גבאי:>
אני מנהלת מחלקת נוער וצעירים בעיריית ירושלים, אגף הרווחה. ההתפתחות המשמעותית והאחרונה היא פתיחת השלטר לצעירים והרחבת השלטר לצעירות. אני מניחה שעלם ירחיבו ויפרטו אבל אנחנו פתחנו יחד עם עמותת עלם, הרחבנו את השטר ל-24/7 במבנה חדש מאוד מרשים. היו לנו אתגרים בקיץ, מאוד מאוד, הגיעו גם לתקשורת, בגין השכנים - - -

<היו"ר מירב בן ארי:>
כן, אנחנו תיכף נתייחס לתופעה של מה שהיה בירושלים. 

<יהודית גבאי:>
כן, אוקיי, אחר כך נדבר אבל בעיקרון כן התחילה ההרחבה של ה-24/7 ובעצם באוגוסט פתחנו את השלטר לצעירים בנים .

<היו"ר מירב בן ארי:>
לקחתם את המבנה של גלגל פיזית?

<יהודית גבאי:>
זה מבנה חדש - - 

<היו"ר מירב בן ארי:>
של הבנים?

<יהודית גבאי:>
- - הבנים, כן. 

<היו"ר מירב בן ארי:>
קודם כל בוא נדבר על הבנים כי הבנים זה הפעלה של הרשות. 

<יהודית גבאי:>
נכון, אנחנו מפעילים את זה, לקחנו את המבנה של גלגל באופן זמני. אנחנו לקראת סיום שיפוצים של המבנה קבע שהוא נמצא בבית תלפיות. 

<היו"ר מירב בן ארי:>
לקראת סיום השיפוץ.

<יהודית גבאי:>
ממש לקראת סיום השיפוץ - - -

<היו"ר מירב בן ארי:>
זאת אומרת שכניסה משוערת של החסרי בית?

<יהודית גבאי:>
קודם כל אנחנו כבר, זה פעיל, זאת אומרת אנחנו באוגוסט פתחנו, באוקטובר גם פתחנו ללינה. יש לנו כרגע כ-10 צעירים שישנים שם באופן קבוע. סך הכל מאז שפתחנו עברו שם כ-50-60 צעירים. למבנה קבע אנחנו אמורים לעבור בטווח של החודש. 

<היו"ר מירב בן ארי:>
יופי. ואז המבנה קבע הזה בעצם יתן מענה 24/7 וכמה מיטות?

<יהודית גבאי:>
15 מיטות. 

<היו"ר מירב בן ארי:>
וזה רק בנים?

<יהודית גבאי:>
רק בנים. 

<היו"ר מירב בן ארי:>
אוקיי, יפה. אז מבחינת המקום אתם מאורגנים. עכשיו בוא נדבר רגע על הבנות, גם נעשה התייחסות לאירועים שהיו שם בחוץ. אני גם דיברתי עם עמותת עלם ועם העיר, הבנתי שאתם מעורבים שם בצורה טובה מאוד. אז בואי נתייחס רגע לבנות, הבנות נפתח לפני חודשיים?

<הדס גול:>
אנחנו עברנו למבנה החדש בחודש יוני והרחבנו בהדרגה עד לעבודה 24/7 כבר מספטמבר. כמו שנאמר כאן היה לנו קצת אתגרים עם השכנים ומשהו כמו חודש-חודש וחצי שהיו שם קצת חיכוכים וחוסר הסכמות אבל אני חושבת שבחודשיים האחרונים הושג שם שקט. 

<יהודית גבאי:>
הערכות מאוד מאוד רצינית - - -

<היו"ר מירב בן ארי:>
יחד עם המשטרה. 

<יהודית גבאי:>
עם עיריית ירושלים, עם המשטרה, משרד הרווחה כמובן. הגיע עד לכדי גיוס של שומר שנמצא שם בתוך המרחב. יש לנו את האתגר למימון שלו, אתגר חיצוני, יש לנו בעיה עדיין עם זה, זה התנאי היחידי שאפשר לנו באמת להשאר שם במבנה. כי הדיירים בשום צורה לא הסכימו באמת לאפשר את ההמשך של השהות של השלטר שם. 

אני רק אגיד, אני אומרת שוב, היו אתגרים מאוד משמעותיים והשומר הוא כן פונקציה שהוא לצורך העניין יצר עכשיו את השקט, לא רק, נעשו פעולות בתוך - - -

<היו"ר מירב בן ארי:>
אני רוצה רגע שאת תתייחסי רגע למשרד הרווחה, אני רוצה רגע להבין משהו. אני הייתי שם, ביקרתי אחרי חודש שהמקום נפתח, עכשיו שמחתי לשמוע שזה עובר ל-24/7. הסיפור הזה עם השכנים והאירועים שראינו גם בטלוויזיה והנושא הזה של הזנות שהייתה שם מחוץ לשלטר, מעבר לעניין של השומר, הרי השומר הוא נמצא בכניסה, מה קורה מסביב, האם יש לנו איזה שליטה, האם המשטרה מעורבת שם. כי התלונות של השכנים היו שהם נכנסו להם לבניין. 

<יהודית גבאי:>
אנחנו קיימנו בעיריית ירושלים, גייסנו את כל השירותים, גם מנהלי השירותים הרלוונטיים העירוניים, את הביטחון, המשטרה. אנחנו קיימנו מפגשים עם הדיירים, ערכנו שם סיור, ביקרנו אצלם, נפגשנו איתם, יצרנו באמת, בנינו איתם והתחייבנו, העמותה והרשות, שאנחנו כן ננסה, יצרנו איזשהו מבנה, מערך כזה שבו אנחנו באמת מתייחסים - - -

<היו"ר מירב בן ארי:>
מה עשיתם ממש מפגש תושבים?

<יהודית גבאי:>
מפגש תושבים, כן, עם הנציגים של התושבים, זה אזור מאוד יוקרתי ויש אנשים שקנו בתים במחירים מאוד מאוד - - -

<היו"ר מירב בן ארי:>
מעל המדרחוב. 

<יהודית גבאי:>
מגדלי הנביאים זה נקרא. בכל אופן, מה שעשינו בנינו רצף שבו גם העמותה מצדה עשתה סיורים, קידום נוער שזה אצלנו בעירייה, גם עשו, נכנסו. זאת אומרת בנינו איזשהו לו"ז כזה שאנחנו בעצם עוטפים את המקום - - -

<היו"ר מירב בן ארי:>
כמה בנות יש עכשיו בשלטר?

<הדס גול:>
בעיקרון יש לנו 16 מיטות אבל התקופה האחרונה הייתה עמוסה מאוד, השלטר בתפוסה מלאה ואפילו יותר, היו לילות של גם 22 ו-23 צעירות. 

<היו"ר מירב בן ארי:>
איפה אתם מלינות?

<הדס גול:>
על מזרנים. 

<היו"ר מירב בן ארי:>
זאת אומרת שיש 16 מיטות אבל יש יותר מ-20 בנות - - -

<ר':>
מזרנים זה סבבה אבל אין מדריכות, יש מדריכה אחת על כל ה-30 בנות האלה. נישן גם על הרצפה אבל שיהיה מדריכות, שיהיה מענה. 

<היו"ר מירב בן ארי:>
תציגי את עצמך שיכירו, כי אני מכירה אותך.

<<ר':>
>
אני ר' מהשלטר, כבר שנתיים ברצף והשלטר בתפוסה מלאה כרגע אבל אני יוצאת משם בקרוב כך שזה לא - - -

<היו"ר מירב בן ארי:>
את יוצאת לדירה?

<<ר':>
>
כן, בזכותך כן.

<היו"ר מירב בן ארי:>
בסיוע בשכר דירה, בזכותך קודם כל. 

<<ר':>
>
נכון.
<יהודית גבאי:>
שזה באמת אחד האתגרים שלנו גם הפקק הזה או המעבר החוצה משני השלטר זה באמת העניין הזה של הסיוע בשכר דירה שאנחנו צריכים הרחבה של - - -

<היו"ר מירב בן ארי:>
הסיוע בשכר דירה הוא הורחב כבר. הבעיה זה מבחן התעסוקה שצריך - - -

<רעות גיא:>
לא רק מבחן התעסוקה אבל שיהיה רשום לפרוטוקול שמתוך 30 בקשות לסיוע בשכר דירה בירושלים היחידה שאושרה זאת ר'. 

<היו"ר מירב בן ארי:>
שלכם- - 
<רעות גיא:>
כן, בסדר אלה הצעירים - - -

<היו"ר מירב בן ארי:>
- - אבל לשמחתי כל הכסף חוסל על ידי עוד עמותות שנמצאות כאן. 

<רעות גיא:>
שזה מצויין אבל לקהל היעד שבעצם משתמש - - -

<היו"ר מירב בן ארי:>
שהם קהל יעד של חסרי בית, הכל בסדר. שום שקל מהתכנית לסיוע בשכר דירה לא הלך למישהו שלא צריך. 

<רעות גיא:>
מירב אני לא אומרת את זה בגלל זה אני אומרת אם אנחנו מסמנים את השלטר כפקק והמספרים רק עולים וצעירות רק יצרכו אותו יותר ויותר למעט ההערה החשובה של ר' שמדריכה אחת על 23 בנות זו בעיה אז אנחנו רק רוצים להגיד שזה מאוד משמח אותנו אבל היא הצעירה היחידה שהצליחה לממש את הסיוע. 

<היו"ר מירב בן ארי:>
אין בעיה. אני רוצה להגיד רגע משהו על התכנית לסיוע בשכר דירה. התכנית לסיוע בשכר דירה מוצתה עד תום. נשארו לנו על השולחן של ציפי 30 בקשות, נכון, אני יודעת, אני בעניינים. 

<קריאה:>
מירב את מדברת על ה-2.5 מיליון ₪ שאת גייסת או תקציב אחר?

<היו"ר מירב בן ארי:>
את התכנית הזאת של 2.5 הגדלנו בעוד 2 מיליון לסיוע בשכר דירה, 1000 ₪ פעם בחודש לצעירים שיצאו מהשלטר וכבר עובדים. מה שרעות גיא אומרת שזה שיש הרבה חבר'ה שלא עובדים במבחן התעסוקה. אבל אחת ההתניות, עכשיו, אני אמרתי, שכל הכסף, 2.5 ועוד 2 ועוד הכסף שיגיע ל-2018 כולו מיועד לצעירים חסרי בית, כולו. מה שקרה זה שיש פה עמותות כמו אחות שנמצאים כאן והלל שנמצאים פה ואותות שהכסף כן הלך. נכון, צריך לחשוב איך לעשות את זה, מצד שני אתה נותן סיוע בשכר דירה אתה חייב שיהיה איזשהו מבחן תעסוקה כי בסוף זה לא רק השכר דירה, צריך גם כסף לחיות. 

רצית להעיר משהו, כן, משרד הרווחה. 

<מורן מזרחי:>
מפקחת מחוז ירושלים, מחליפה את ציפי נחשון גליק, מנהלת השירות, היא לא יכולה הייתה להגיע. אני רוצה להוסיף שלא רק סיוע בשכר דירה, יש עכשיו בכלל תכנית יתד והתקציבים הנוספים שקיבלנו אז אחד- - - וזה ממש על הקנה עם עיריית ירושלים להקים שתי דיוריות שאם אנחנו מדברים על רצף של מענים חוץ ביתיים ובקצה אחד של הרצף יש לנו את השלטר, את הלנת החירום ובקצה השנה יש לנו סיוע בשכר דירה - - -

<היו"ר מירב בן ארי:>
אני אסביר מה זה דיורית. תסבירי למי שלא מכיר. קודם כל יש כבר דיורית אחת של חרדיות בירושלים של אותות.

<מורן מזרחי:>
שבמרץ הקרוב זה היה בפיילוט עם ביטוח לאומי, הם יוצאים ועיריית ירושלים לוקחת על עצמה את ההפעלה והם הפעילו דיורית נוספת במגזר כללי לצעירות. לכן זה מענה דיור נוסף שאנחנו נפתח בקרוב ודירת מעבר. 

<היו"ר מירב בן ארי:>
תסבירי להם מה זה דיורית. 

<מורן מזרחי:>
אם אנחנו מדברים על רצף של מענים חוץ ביתיים אז אמרנו שבקצה האחד זה הלנות החירום שעובדות ופועלות ובקצה השני זה סיוע לשכר דירה, צעירות עם תעסוקה ויכולת להחזיק את עצמן. ברצף הזה יש לנו דיורית, היום אנחנו מקיימים כמה מודלים כאלה, אחד בירושלים במעונות אידלסון - -

<היו"ר מירב בן ארי:>
ובתל אביב במעונות אוניברסיטת תל אביב.

<מורן מזרחי:>
ובבאר שבע במעונות בבאר שבע. שהרעיון הוא - - -

<קריאה:>
מה זה אומר קורת גג בעין?

<היו"ר מירב בן ארי:>
זה אומר שהיא באה מהשלטר עוברת לדיורית. שם מתחיל ממעסיק ידידותי שמוצאים לה, עד מדריכה אחת לכמות - - 

<קריאה:>
שמלווה.

<היו"ר מירב בן ארי:>
 - - נכון. ומי שעוברת - - - המטרה שלנו לשחרר את אותן צעירות וצעירים שמסתגלים ועובדים ולהעביר אותם לסיוע. 

<מורן מזרחי:>
שיש להם - - - תפקוד. באמצע יש לנו את ההוסטלים שיש את הנציגים שלהם, דירות המעבר אז ככה - - -
<היו"ר מירב בן ארי:>
אוקיי אז מבחינת ירושלים?

<מורן מזרחי:>
יש תשתית של מענים, יוצרים כרגע תשתית של מענים חוץ ביתיים לצעירים וצעירות. 

<קריאה:>
ומה קורה למי שלא גר בירושלים. 

<היו"ר מירב בן ארי:>
עכשיו אנחנו נעבור הלאה. 

<יהודית גבאי:>
לפני שעוברים מירושלים אני רק אגיד, דיברת על תעסוקה, אז בירושלים בשלוש שנים האחרונות בהובלה של - - - עובדים כל השירותים, רווחה, קידום נוער, עמותות שנמצאות פה, כולם יחד ישבנו בשנתיים האחרונות, יצרנו שפה משותפת, בנינו מטרות ויעדים ומתוך זה גם נוצרו צוותים. אחד מהם זה צוות תעסוקה וזה במענה להתייחסות, למה שהתייחסת ולתעסוקה כחלק מהכלים שצריך - - -

<היו"ר מירב בן ארי:>
בדיוק דיברנו על הדיורית, אגב, אלון, עמותת אותות מפעילה את הדיוריות. 

<יהודית גבאי:>
אוקיי, אז רק אמרתי שלגבי התעסוקה יש אצלנו צוות שהוא באמת לקח על עצמו משימה של מחוסרי קורת גג, צעירים והוא מאוד מעמיק. 

<היו"ר מירב בן ארי:>
תודה. אני חייבת להגיד מילה טובה לעיריית ירושלים. גם הפתרון של המשבר הזה שהיה, גם תקשורתית וגם הניהול שלכם, גם מול התושבים, אבל הכי חשוב מול השלטר עצמו, הטיפול באותן צעירות שבסוף הגיעו למצבי זנות האלה לא כי הן בחרו לזה אלא מתוך המצב הקשה שהן נמצאות בו. וכמובן לעמותת עלם שמפעילה את השלטר אבל זה אנחנו עוד נדבר על העניין של השלטר עצמו בהמשך. 

חברי הכנסת רצו להתייחס אז ניתן לפרי. 

<יעקב פרי (יש עתיד):>
אני קודם כל רוצה לשבח אותך. בכנסת לא כל כך באופן תדיר משבחים ואני חושב שהעובדה - - -

<קריאה:>
את מירב תמיד משבחים, מי לא משבח אותה. 

<יעקב פרי (יש עתיד):>
התכנית שאת דנה, גברתי היושבת ראש, היום, היא תכנית מאוד חשובה. אני מודה ומתוודה שאני לא כל כך בקיא בפרטים שלה חוץ מהחומר שקראתי לקראת הדיון הזה אבל אני חושב שזה אחד הדיונים היותר חשובים בכנסת ואני כמובן גאה בך ובעובדה שאת מובילה את זה. 

אני בחומר שקראתי, יכול להיות שבגלל איחור קל שאיחרתי לוועדה לא שמעתי נתונים, אני רוצה רק לשאול. אני מבין שהתכנית הזאת אושרה על ידי ועדת משנה בדצמבר 2015 ולפי התכנית, אז כשהיא אושרה היו 16 מסגרות ובהתאם לתכנית היו אמורות להפתח עוד שש מסגרות שמיועדות לבין 18-28. אחת מהן הייתה צריכה להיות לנערות חרדיות ואחת לבני נוער מהקהילה הלהט"בית. אני מבין שגוייס 2.5 ואחר כך פלוס 2 מיליון. זאת אומרת 4.5 מיליון.

<היו"ר מירב בן ארי:>
גוייס 20 מיליון ₪ לשלטרים ועוד ה-2.5 - - - התכנית לסיוע באה אחרי השלטרים. 

<יעקב פרי (יש עתיד):>
אני מבין שההערכות היו שכ-500 בנות ובני נוער זקוקות למסגרות, זקוקים למסגרות כאלה ועל פי מסמך הממ"מ שלא קראתי אותו ביסודיות אבל הסתכלתי על הכותרות שם כתוב שצעירים חסרי עורף משפחתי ההערכה היא שאנחנו נזדקק ל-700. זאת אומרת 700 צעירות וצעירים יזדקקו למסגרות האלה ואני לא חושב שיש דבר שיותר דחוף מזה. 

ולכן, קודם כל אני מקווה שהמשרדים הממשלתיים באמת ימשיכו ויתמכו כי מי שנכנס לדיון, ונכנסתי קצת מאוחר, הרוח היא רוח טובה, היא רוח חיובית, היא רוח של שיתוף פעולה. השאלה אם בסופו של דבר היא גם מתיישמת בפועל ובמציאות ולא רק על שולחנות הדיונים של הוועדה. 
אני, כמובן, פטור מלהגיד שלבנות ובני הנוער האלה מגיע כל סיוע מהמדינה ורבים הם חסרי עורף משפחתי אם בגלל שהם יצאו בשאלה, אם הם מקהילת הלהט"בים, אם הם באים ממשפחתות קרועות וקשות יום, אם הם כבר התדרדרו לשולי פשע או זנות. ואנחנו, אני חושב שחובתנו, כנבחרי ציבור, בית המחוקקים חייב לעזור להם כי זה השלב הראשוני של חייהם ואם אנחנו לא נקפיד לסייע ולעצור בשלב הזה אנחנו ניגרר לבעיה הרבה יותר גדולה שבחלקה בטח כבר קיימת ואני רוצה עוד פעם לשבח, לעודד ולהודות. 

<היו"ר מירב בן ארי:>
תודה רבה חבר הכנסת פרי. אני רוצה רגע לפני שאני נותנת למשרד הרווחה, אלון מאותות, כי שאלת על הלהט"בים ובלהט"בים יש לנו בשורה נהדרת שהיא באמת מבחינתי, אתה פרגנת לי, זה נורא טוב, אבל מה שהכי טוב זה שלא משנה איפה נהיה יש שלטר והוסטל של להט"בים שמיועדים להם שקמים בימים אלה. 

אלון, תפרט, תן דגש על להט"בים, אחרי זה נתייחס גם לשאר המסגרות. 

<אלון ברמי:>
אלון מטה עמותת אותות. אנחנו ממש פותחים בימים האלה הקרובים הוסטל במסגרת להט"ב לצעירים בחולון, גילאים 18-25. היא מסגרת שהיא גם תקלוט במיידי אבל גם השהות שנה-שנה וחצי.

<היו"ר מירב בן ארי:>
תסביר רק ברקע לחבר הכנסת פרי שזה ההמשך של בית דרור בעצם. חשוב לומר. 

<אלון ברמי:>
אנחנו מפעילים את בית דרור. בית דרור הוא נותן מענה לבני נוער 13-18 והוא מענה ארצי. הוא המשך אבל הוא לא בדיוק המשך כי הוא לא מתפקד כמו קורת גג ממש, הבית בחולון. מעבר לזה אנחנו מקימים - - -

<יעקב פרי (יש עתיד):>
הבית בחולון זה יהיה ממש פרוייקט מגורים?

<אלון ברמי:>
מגורים, זה מסגרת כוללנית מלאה שהכל יינתן שם. אנחנו נעבוד בעיקר באמת על מענה הלנתי אבל מעבר לזה מיצוי זכויות, שילוב בקהילה, תעסוקה וכדומה. 

<היו"ר מירב בן ארי:>
זאת אומרת זה גם יהיה שלטר שזה יהיה קורת גג חירומית של מקלחת, מיטה חמה, אוכל כמו שיש לי מתחת לבית נגיד של אותו וגם הוסטל שיקומי טיפולי שזה אותם רצפים שאנחנו מדברים, של שלטר, הוסטל, דיורית ויציאה לסיוע בשכר דירה. 

<קריאה:>
דירות מעבר.

<היו"ר מירב בן ארי:>
חלק דירות מעבר, חלק דיוריות, נכון. 

<אלון ברמי:>
והשלטר עצמו זה גם, יש כבר מבנה, יש כבר צוות, השלטר בתל אביב שהוא ממש יתן מענה לצעירים, צעירות שזקוקים, כמו שמירב אמרה, לדברים הבסיסיים ביותר מלבוא לאכול ולבוא למקלחת, כולל לינה ומענה הרבה יותר מקיף ומלא. גם שם, שילוב בחזרה בקהילה, האפשרות כמה שיותר מהר ואם לא אז יכולים לעבור להוסטל בחולון ולקבל עוד מעטפת ארוכה יותר וליווי יותר צמוד. 
<היו"ר מירב בן ארי:>
שמבחינת לוחות זמנים תן לנו לוחות זמנים לשלטר ולהוסטל של הקהילה. 

<אלון ברמי:>
ההוסטל כבר קיים, יש אותו, הם ממש היום מחר מסיימים הצטיידות, כבר יש צוות מלא. 

<יעקב פרי (יש עתיד):>
כמה יהיו?

<אלון ברמי:>
בסביבות 14 מיטות וייכנסו שם בנים ובנות. השלטר אני משער, נהיה ריאלים יותר, שלושה שבועות-חודש הוא יתחיל קליטות. 

<היו"ר מירב בן ארי:>
מצויין.

<קריאה:>
שכונת התקווה נכון?

<אלון ברמי:>
כן, הוא יהיה בשכונת התקווה, קרוב לבית דרור. 

<היו"ר מירב בן ארי:>
זה בשורה נהדרת, ממש מהפכה בעיני, גם שלטר וגם הוסטל ייעודי לקהילת הלהט"בים. עד היום יש לנו רק את בית דרור שהוא עד גיל 18. כמובן זה גם מתחבר למה שאמרת על יתד כי בסוף אנחנו צריכים את העובדים בתוך הרשויות שיידעו גם להפנות ולדעת שיש מענה בתוך זה. 
מתל אביב אני לא רואה. קודם כל תגידי לנו מה קורה במישהו לרוץ איתו. 

<מור הרפז:>
מור, מנהלת מישהו לרוץ איתו. אז חזרתי מחופשת לידה לפני שלושה שבועות אז אני ככה עומדת בעדכונים. אבל אנחנו בתל אביב כרגע נמצאים בחיפוש אחר מבנה, שני מבנים - - -

<היו"ר מירב בן ארי:>
כבר כמה זמן? שנתיים?

<מור הרפז:>
ממאי בערך. אז מחפשים מבנה אחד לבנים, מבנה נפרד לצעירות, ושם אנחנו עומדים, יש מבנים על הפרק - - -

<יעקב פרי (יש עתיד):>
כבר איתרתם מבנים - - -

<היו"ר מירב בן ארי:>
איך יכול להיות שאותות מצאו מבנה ועלם כבר שנה לא מוצאים מבנה. ועוד שמנו פרוייקטורית ושמנו עליה כסף - - - 

<רעות גיא:>
שלא יהיה רשום בפרוטוקול ששנה אנחנו לא מוצאים מבנה אנחנו מחפשים - - -

<היו"ר מירב בן ארי:>
כמה זמן?

<רעות גיא:>
אנחנו מצאנו - - - 

<היו"ר מירב בן ארי:>
עמותת עלם מצאה מבנה - - -

<רעות גיא:>
אז קודם כל מצאנו כמה מבנים, לא אחד, ראינו לדעתי כבר מעל 30 מבנים רק באזור תל אביב. אני חושבת שגם יש לנו קצת קהל יעד אחר, דרישות אחרות, אנחנו לא היינו רוצים להתמקם בתוך שכונת התקווה, שלא לדבר על מה קורה כבר בשכונת התקווה מבחינת שירותים ומעמסה על השכונה אבל גם לקהל היעד שלנו עדיף לצאת מהשכונה, מקום טיפה יותר נגיש. שוב, אנחנו מדברים פה בוועדה כל הזמן - - - 

<היו"ר מירב בן ארי:>
כן אבל התקווה זו שכונה נגישה זה לא - - -

<רעות גיא:>
זה דבר שאני חייבת להעביר אותו לפרוטוקול. אנחנו מדברים כל הזמן על קהל היעד של חסרי עורף משפחתי, חסרי קורת גג, קטינים וצעירים באותה נשימה כאילו זה אותו קהל יעד. יש רצפים גם באוכלוסיות לא רק במסגרות. ואנחנו מדברים על קהל יעד קצת אחר, קצת צריך להנגיש לו יותר, קצת צריך "אופן ספייס" יותר, קצת צריך יותר מרחב. זה לא חבר'ה שאפשר לשים אותם בחדר, לסגור אותם ולשלוח אותם לעבודה, זה לא עובד ככה, אנחנו עושים איתם דברים אחרים - - -

<היו"ר מירב בן ארי:>
מה קורה עם למצוא מבנה בתל אביב? יש פרוייקטורית, מה היא עושה הפרוייקטורית. 

<רעות גיא:>
קודם כל את זה צריך להפנות לעיריית תל אביב - - -

<היו"ר מירב בן ארי:>
זה אנחנו נפנה. 

<רעות גיא:>
בסדר אז זה לא שאלות אלינו. אנחנו עסוקים בזה יומן וליל, יש פה את מאיה שעובדת מטעם המטה שלנו בעלם והיא עסוקה בזה, זה ה-day job שלה העיקרי, זה מה שהיא עושה. 

<היו"ר מירב בן ארי:>
מאיה, מה המצב אצלכם?

<מאיה ברון:>
המצב הוא כזה: אנחנו ביחד עם נעמה מעיריית תל אביב ראינו באמת, כמו שרעות אמרה לדעתי מעל 30 מבנים בתל אביב. אני חייבת להגיד שיש עמדות קצת שונות, עיריית תל אביב והמשרד מאוד מאוד רוצים שני שלטרים נפרדים לבנים ולבנות, שני מבנים נפרדים. אנחנו כל הזמן במגמה למצוא מענה אחד, מבנה אחד, שיספק בשתי כניסות נפרדות גם לבנים וגם לבנות, זו משימה מאוד מאוד קשה. 
מצאנו מבנה אחד בשכונת שפירא שענה לכל הקריטריונים, אושר על ידי כולם ובסופו של דבר הבעלים של הנכס התחרטו. כרגע יש עוד מבנה אחד על הפרק ברחוב מטלון בתל אביב שהגשנו בקשה לעיריית תל אביב. עיריית תל אביב ששותפה בפרוייקט צריכה לאשר אותו מבחינת רישוי. זה אומר שהנכס הוא מסחרי ואנחנו ביקשנו בקשה - - -

<היו"ר מירב בן ארי:>
לבקש שימוש חורג?

<מאיה ברון:>
לא, לא מה שעשו - - -

<קריאה:>
בירושלים זה מה שעשינו - - -

<היו"ר מירב בן ארי:>
נכון, בתלפיות זה מה שעשיתם, אני זוכרת. 

<מאיה ברון:>
אני אסביר. מה שקרה בעבר גם עם הלב 24/7 עיריית תל אביב עצמה נתנה פטור משימוש חורג, לא שימוש חורג, אלא פטור- - -

<היו"ר מירב בן ארי:>
איפה זה עומד המבנה הזה במטלון?

<מאיה ברון:>
אנחנו מחכים לתשובה מעיריית תל אביב. 

<היו"ר מירב בן ארי:>
כן או לא, הם רוצים את זה או לא רוצים. 

<רעות גיא:>
אנחנו לא עובדים בטור, אנחנו עובדים בשורה. יש לנו כמה מבנים שאנחנו בודקים גם מבחינת רישוי גם - - - אנחנו צריכים פה גם אישור להלין אותם, גם לבדוק את מצב הנכס מבחינת שיפוץ כי אתם יודעים שהתקציב של השיפוץ הוא מוגבל. אז יש פה הרבה קריטריונים משתנים. דבר אחד בטוח אנחנו לא נחים בקשר לזה אבל זה בתל אביב יותר קשה ולוקח יותר זמן אנחנו יודעים את זה. 

<היו"ר מירב בן ארי:>
זה לא מספק אותי. זה לא יכול להיות. כל הכסף ששמנו על תל אביב חזר לאוצר כבר שלוש פעמים. שמנו, באו, אמרו לנו בהתחלה אין מבנים, אחרי זה יש מבנים אין מי שיחפש, שמנו פרוייקטורית - - -

<רעות גיא:>
אבל מירב אני לא מבינה על מה אנחנו נזופים - - -

<היו"ר מירב בן ארי:>
אבל אני לא מדברת אלייך, אני מדברת למשרד. 

<רעות גיא:>
אם את לא נוזפת בי זה בסדר. 

<היו"ר מירב בן ארי:>
איפה הפיקוח שלכם זה כבר חורף שלם. 

<מאיה ברון:>
אני רוצה להוסיף כן לגביי המשרד הוא מעמיד הרבה מאוד קשיים וסליחה שאני אומרת את זה ככה. 

<היו"ר מירב בן ארי:>
מי?

<מאיה ברון:>
המשרד.

<היו"ר מירב בן ארי:>
איזה משרד?

<מאיה ברון:>
היו מספר מבנים שמצאנו עם הכניסה - - -

<היו"ר מירב בן ארי:>
את מדברת על העירייה?

<מאיה ברון:>
על משרד הרווחה. היו כמה וכמה מבנים שאם הכניסה היא כניסה משותפת ואז כל שלטר הוא בקומה נפרדת או כל שלטר הוא באזור נפרד ברגע שהכניסה היא משותפת - - - 

<יעקב פרי (יש עתיד):>
מה זה נקרא הכניסה משותפת?

<היו"ר מירב בן ארי:>
היא לא רוצה שבנים ובנות יהיו ביחד. 

<מאיה ברון:>
למשל בניין שיש לו כניסה משותפת אבל מרגע הכניסה כל שלטר הוא באזור נפרד, הוא בקומה נפרדת, המשרד לא מאפשר את זה. יש דרישה לשתי כניסות נפרדות, חד משמעית, כדי שבנים ובנות - - -

<יעקב פרי (יש עתיד):>
שתי כניסות נפרדות לבנים ובנות?

<מאיה ברון:>
חד משמעית, נפרד לגמרי שלא יהיה אישור נגיעה. 

<קארין אלהרר (יש עתיד):>
אם יש כזה דבר זה nice to have אבל או זה או לא יהיה, כאילו תחשבו בהיגיון. 

<מורן מזרחי:>
אז קודם כל אני הבנתי מציפי שעדכנה ככה לפני הדיון שהגיעו לאיזשהי פשרה בעניין של הכניסות הנפרדות שכבר אפשר יהיה לעשות את זה. 

<מאיה ברון:>
שום פשרה.

<מורן מזרחי:>
רעות?

<רעות גיא:>
לא, על המבנה של מטלון 62 - - - 

<מורן מזרחי:>
שכן אפשר שתהיה - - -

<רעות גיא:>
אז זה מה שהיא אומרת שהגענו לפשרה - - -

<מורן מזרחי:>
הגענו לאיזה שהיא פשרה כי הבנו - - -

<היו"ר מירב בן ארי:>
מה הפשרה - שתהיה כניסה משותפת ושני מתחמים נפרדים?

<קריאה:>
כי אנחנו מתעקשים על ההפרדה המגדרית. אנחנו רואים - - - 

<יעקב פרי (יש עתיד):>
למה לכניסה המשותפת יש בעיה עם ההפרדה המגדרית?

<מורן מזרחי:>
כי שניהם, גם הצעירים וגם הצעירות - - 

<יעקב פרי (יש עתיד):>
שניהם יכנסו באותה כניסה?

<מורן מזרחי:>
נכון, יהיו באותה סביבה, זה עושה הרבה מאוד רעשים גם בירושלים מחוץ לשלטר.

<היו"ר מירב בן ארי:>
הם גם ככה יושבים בזולות ביחד, מה זה משנה. 

<מורן מזרחי:>
בסדר אבל אנחנו באמת בעמדה הזאת אבל בגלל ש - - -

<קארין אלהרר (יש עתיד):>
קצת לטמון את ראשינו בחול. 
<מורן מזרחי:>
לא לגמרי. מאחר ואנחנו רואים שהדברים לוקחים זמן וגם אחרי שזה כבר עובד אנחנו רואים עם איזה קשיים אנחנו מתמודדים - - -

<היו"ר מירב בן ארי:>
את יודעת שבירושלים במתקן של הצעירות היה לבנות חיכוך, אני אגיד את זה באנדרסטייטמנט, עם האוכלוסייה המקומית. אז מה זה משנה? הרי בסוף מי שרוצה, יהיו בנים, מה זה משנה - - -

<רעות גיא:>
יש מבנה עכשיו שהוא נמצא באישור של עיריית תל אביב, של היועצת המשפטית של עיריית תל אביב, אנחנו עוד לא קיבלנו עליו תשובה. 

הם רוצים שתי כניסות נפרדות שנעשה. לעניין המבנה ומאוד חשוב לי להגיד, גם שימו לב למחיר, לתקצוב. את מדברת על כסף שחוזר שלוש פעמים לאוצר אז אני רוצה להגיד ששכר דירה בתל אביב ל - 200-300 מטר זה קצת יותר מבכל עיר אחרת. 

<קריאה:>
זה משותף גם לעיריית ירושלים, יש לנו את אותה בעיה. 

<היו"ר מירב בן ארי:>
גם בירושלים השכר דירה גבוה. קודם כל שיהיה מבנה. 

<רעות גיא:>
בסדר, אבל חלק מהבעיה למצוא מבנה - - -

<היו"ר מירב בן ארי:>
לא, אבל כבר היה, שלוש-ארבע פעמים כבר באו לחתום וחזרו אבל לא בגלל השכירות בגלל הכניסה המשותפת.

<מורן מזרחי:>
אבל התגברנו על עניין הכניסה המשותפת - - -

<רעות גיא:>
בסדר, אבל אני רוצה להגיד משהו הרבה יותר עקרוני. 

<היו"ר מירב בן ארי:>
שנייה, זה מבזבז את הזמן. אני גם אפנה לעיריית תל אביב לקבל בכתב התייחסות של המצב בתל אביב. כמה זמן אנחנו בוועדה הזאת? יש איזה שנתיים? מתקדמים בכל המקומות רק בתל אביב עם שני השלטרים האלה תקועים. זה ממש לא, תקועים ותקועים כל פעם מחדש. כל פעם הסיבות ומענות שונים. אני רוצה תגובה של משרד הרווחה על הכניסה. אתם מעדיפים שהם ישנו ברחוב מאשר שהם יכנסו באותה כניסה? מה זה משנה כבר? מה זה משנה, יכולנו כבר לפני שנה לבנות. 

<רעות גיא:>
אני מאוד רוצה להתייחס אבל זה מבזבז את הזמן. 

<היו"ר מירב בן ארי:>
לא, די מספיק, חבל על הזמן. אני רוצה התייחסות גם של משרד הרווחה לעניין הזה וגם של עיריית תל אביב. אנחנו חייבים להתקדם עם הנושא הזה. לא יכול להיות שהם ימשיכו לישון בחוץ - - -

<רעות גיא:>
אפשר להגיד משהו רק לשלב הביניים, עד למציאת מבנים, זה דבר שמאוד חשוב לנו לקדם אותו ולהגיד אותו גם כן כאן. תראו, הסיוע לצעירים וצעירות חסרי בית 18-26, קהל היעד שאנחנו מדברים עליו פה הוא לא מתחיל ונגמר רק במבנה או שלטר. יש לנו בכל עיר קרוב לבין 30-50 מתנדבים, אנשי צוות 5-6 עד 10 אנשי צוות בכל פרוייקט שנמצאים איתם בקשר, שנותנים להם מענה, סיוע הומניטרי גם ברחוב, גם במרחבים להפחתת נזק אצלנו. אני אומרת את זה כי בשלב הביניים ועד לזה שנקבל את כל האישורים ואני גם רוצה להגיד שיש שלב של שיפוץ, לשפץ ולהתאים מבנה כזה זה בין 3 ל-4 חודשים, שגם על זה יש לנו ויכוח עדיין עם המשרד אם משלמים את השכר דירה. הבקשה היא להכיר בזמן הביניים כזמן קריטי שאפשר עדיין לתמוך כספית, תקציבית גם בצוות שעובד - - -

<היו"ר מירב בן ארי:>
במה?

<רעות גיא:>
באנשי צוות שפונים - - -

<היו"ר מירב בן ארי:>
באיזה, במישהו לרוץ איתו?

<רעות גיא:>
לא רק במישהו לרוץ איתו. אולי את אחר כך תרצי - - -

<היו"ר מירב בן ארי:>
במישהו כבר סגרנו את זה. 

<רעות גיא:>
קודם כל לא סגרנו את זה, מירב. 

<יעקב פרי (יש עתיד):>
אני לא מבין, מהו זמן הביניים, שאין עדיין מבנה?

<רעות גיא:>
זה יכול לקחת 4 חודשים, זה יכול לקחת חצי שנה. בזמן הזה יש לנו קשר עם חסרי בית, אפשר לתמוך במשרות של אנשי הצוות, בהפעלה של השירות כמו שהוא - - -

<היו"ר מירב בן ארי:>
אבל זה מה שעשינו עכשיו עם מישהו לרוץ איתו.

<רעות גיא:>
אבל זה לא קורה, מירב, עדיין. 

<היו"ר מירב בן ארי:>
הכסף למישהו לרוץ איתו כן עבר, זה מה שאמרתי. 

<רעות גיא:>
באמת? אז הוא לא עבר. לא עבר ואני גם לא רואה שהוא הולך לעבור. 

<היו"ר מירב בן ארי:>
טוב, הבנתי, אני צריכה להתקדם - - -

<רעות גיא:>
וגם בחיפה. כי גם בחיפה אם את הולכת לבדוק מה קורה בחיפה יש לנו עובדים שעובדים בשטח ואין לנו מענה לתת להם. אז גם בחיפה אפשר לתמוך ולעבות את המענה ולהגדיל את השירות שם. 

<היו"ר מירב בן ארי:>
מה קורה בחיפה?

<מורן מזרחי:>
בחיפה בימים אלו חותמים חוזה עם העירייה, יש מבנה, יש צעירים. העירייה מפעילה את ה- - -

<היו"ר מירב בן ארי:>
מה זאת אומרת, זה אותו מבנה קיים?

<מורן מזרחי:>
כן ברחוב הרצליה. 

<היו"ר מירב בן ארי:>
כן אותו מבנה. 
<מורן מזרחי:>
כן הרשות מפעילה את ה- - -

<היו"ר מירב בן ארי:>
פשוט הפכתם אותו ל-24/7. 

<מורן מזרחי:>
נכון. 

<היו"ר מירב בן ארי:>
הייתי במבנה הזה, זה לא מבנה חדש. יש מבנה, יש צעירים, פשוט לא ישנים. 

<מורן מזרחי:>
יש הסכם שנחתם בימים אלו עם עיריית חיפה והרשות מפעילה את השטח. 

<היו"ר מירב בן ארי:>
לא עמותת עלם. 

<מורן מזרחי:>
לא. הרשות בחרה להפעיל. 

<היו"ר מירב בן ארי:>
ואיפה זה עומד?

<מורן מזרחי:>
בימים אלה ממש נחתם הסכם עם העירייה. יש צעירים שאמורים להכנס ממש בימים אלו יש צוות שעובד על זה. 

<היו"ר מירב בן ארי:>
אני רוצה לבדוק את זה. 

<רעות גיא:>
אני אשמח רק להעביר מסמך שלנו לגבי הרבעון האחרון, מה אנחנו איתרנו ומצאנו בחיפה. אנחנו מתקשים מאוד להפנות את הצעירים שלנו, כמובן, למסגרת הקיימת. יש שם איזה - - - בעצם הם הסבו חדר לצעירים, זה לא שלטר לצעירים. זה גגון רגיל ויש שם חדר שהוא אמור להיות מיועד לצעירים. 

<היו"ר מירב בן ארי:>
רגע, מה עם המקום הזה שאנחנו היינו בו?

<רעות גיא:>
שם, זה זה, זה המקום הזה. פשוט לקחו חדר והפכו אותו בתוך המקום לצעירים, מיועד לצעירים. אבל זה לא מחזיק מים. כמו שאי אפשר לערבב בין אדם בין 40 או 60 למישהי בת 18 זה לא מתאים, כן, אז זה לא - - -

<היו"ר מירב בן ארי:>
לא, לא, רגע, אני הייתי בחיפה. יש מקום שהוא של דרי רחוב, ראיתי אותו, של מבוגרים, נכנסתי לשם. ויש את השלטר שלכם. 
<רעות גיא:>
לא, את מבלבלת. מה שאנחנו מפעילים בחיפה זה פרוייקט הלב, מה שהיה ערים בלילה חיפה, זה הפך להיות הלב - - -

<היו"ר מירב בן ארי:>
כן זה 24/7?

<רעות גיא:>
זה לא שייך, זה לנערות וצעירות וצעירים בזנות. 

<היו"ר מירב בן ארי:>
אני שואלת אם זה 24/7 הלב. 

<רעות גיא:>
הלב הוא עוד לא 24/7, ב-18' הוא אמור לקבל תוספת תקציב. אבל אנחנו לא מדברים על זה, אנחנו מדברים על השלטר שהיינו בהרצליה 24, אנחנו במקום אחר, ושם הסבו חדר לצעירים. אבל אני רק אומרת שאנחנו לא מצליחים לתווך צעירים שאנחנו מאתרים ברחוב לשם, זה לא מחזיק מים, אני עדיין גורסת שצריך מענה ייעודי לצעירים וצעירות חסרי בית. 

<היו"ר מירב בן ארי:>
מה יש שם בחיפה?

<מורן מזרחי:>
אני יודעת שהמבנה בשיפוץ, הוקצה גם תקציב של המשרד לשיפוץ המבנה. אני לא מכירה את החדר שאת מדברת עליו אבל זה מבנה שהועד לצעירים, לא צעירים וצעירות, רק לצעירים - - -

<היו"ר מירב בן ארי:>
אני אלך לראות מה זה. אני הייתי בחיפה כבר פעמיים, נותנים לי להכנס למרות הבית ברחוב חיים. בבאר שבע את יודעת מה קורה?

<מורן מזרחי:>
לא. 

<היו"ר מירב בן ארי:>
כי הייתה כאן אז נציגה של באר שבע. 

<קריאה:>
עוד לא קורה משהו - - -

<היו"ר מירב בן ארי:>
קורה משהו בבאר שבע כי הייתה אז נציגה והיא הייתה מרוצה. 

<מורן מזרחי:>
- - - אני קיבלתי לא קורה הרבה בבאר שבע כרגע. 

<היו"ר מירב בן ארי:>
טוב, יש עוד מישהו שרוצה להתייחס לנושא של הרשויות מכאן, מהעמותות, מישהו שרלוונטי במקום. אוקיי אז אני אסכם את העניין הזה. 

ירושלים, קבעתם אגב טקס פתיחה לירושלים?

<יהודית גבאי:>
עדכנו את זה, זה היה אמור להיות - - -

<היו"ר מירב בן ארי:>
אני יודעת, עם האירוע עם השכנים. 

<יהודית גבאי:>
אז חיכינו שקצת יצטננו וצריך לקבוע עכשיו מחדש. 

<היו"ר מירב בן ארי:>
בסדר אז אני מסכמת שירושלים אני מברכת אתכם על ההתפתחות בעניין. בתל אביב אני שוב אחזור ואנחנו נוציא פנייה גם לעירייה וגם למשרד וגם לגבי חיפה. וכמובן על האוכלוסייה הלהט"בית לעמותת אותות, אנחנו נבוא לשם גם, לראות גם את השלטר וגם את ההוסטל, לברך אתכם על הפתיחה, זה חשוב מאוד. חשוב מאוד בעיקר לאוכלוסייה הזו.

עכשיו אני רוצה להתייחס גם לאירועים שהיו כאן בתקופה האחרונה. הגיעו אליי פניות בנושא של טיפול של המשרד לבטחון פנים והמשטרה בצעירים חסרי בית. במפגש בין כוחות השיטור, ביטחון, כמו שראינו חלק בטלוויזיה יש מפגש שהוא לפעמים קשה. זה מתחיל מפינוי של הצעירים בעצמם, מהפינוי של הזולות ולפעמים גם השפלות שהצעירים עוברים. אנחנו שומעים על זה בכל הארץ ובעיניי התופעה היא תופעה מאוד קשה. 

המפגש הזה הוא מפגש שיש לו פוטנציאל נפיץ. מצד אחד אפשר יהיה לטפל בו יפה אם אותו שוטר יידע לאן, מצד שני אם השוטר לא יודע הוא יכול לגרום הרבה נזק לאותו צעיר. לצערי, חייבת לומר שגם הצעירים חסרי בית, בגלל האופי שלהם, הרבה פעמים גם נתקלים בכוחות השיטור אם זה באירועים של גניבה או באירועים קשים יותר של ונדליזם וכדומה. 

אנחנו שמענו על מקרים של אלימות גם מילולית וגם פיזית שלא מכבדת את שני הצדדים. ואנחנו יודעים שבתל אביב ששם אנחנו גם נבקש התייחסות, גם בגינת לוינסקי, גם בתחנה המרכזית הישנה שבה אנחנו יודעים שיש הרבה צעירים וצעירות חסרי בית חשופים באופן קבוע להטרדות, לעתים אפילו הטרדות מיניות של שוטרים. 

אני סיירתי גם בגינת לוינסקי, סיירתי גם בתחנה, סיירתי גם בתל אביב וגם בירושלים, בעיקר בירושלים שיש הרבה כוחות שיטור. אני חושבת שצריך להזהר ולא לשפוך את התינוק עם המים ויש עבודה טובה מאוד של כוחות הביטחון והמשטרה אבל שוב, השאלה כמה הם מודעים ליכולות שיש להם. 

בנושאים אחרים ראינו שמשטרה, אם זה טיפול בצעירים יוצאי אתיופיה, אם זה טיפול במסגרות אחרות, ראינו שהמשטרה כן עוברת איזשהו תהליך של גישור והבנה. ולכן רצינו לדעת מה המצב שם. לפני שנשמע את המשרד אני רוצה שנשמע קצת מתוך השטח ומהניסיון של הארגונים. 

קודם כל, יגאל, אתה לא רוצה גם להתייחס מתוך הניסיון שלכם בחוץ עם העניין הזה. אם אתה רוצה להתייחס אז צריך לשבת בשולחן כדי שנשמע. 

נתחיל עם המשטרה, מיטל אברהמי, קצינה במחלקת הנוער של המשרד לביטחון פנים, בבקשה, ספרי לנו על נקודות החיכוך שלכם. 
<מיטל אברהמי:>
כל עוד אין עבירה פלילית אז אנחנו בעצם מעבירים את הטיפול לגורמי הרווחה. המשטרה, השוטרים - - -

<היו"ר מירב בן ארי:>
מה הנוהל של אותו שוטר שפוגש צעיר חסר בית או צעירה חסרת בית. 

<מיטל אברהמי:>
אין לנו איזשהו נוהל כזה, למיטב ידיעתי. כששוטר פוגש צעיר חסר בית אם אותו צעיר לא עבר עבירה פלילית אז אנחנו מעבירים לטיפול של גורמי רווחה. למשטרה אין מה לעשות, אין לה דרך לטפל בצעירים חסרי בית שלא עברו עבירה פלילית. 

<היו"ר מירב בן ארי:>
וברגע שנעברת עבירה פלילית מול השוטר, לצורך העניין, אותו תהליך של מעצר רגיל בלי - - -

<מיטל אברהמי:>
כן, או שלא מול השוטר, אז נפתחת חקירה. 

<היו"ר מירב בן ארי:>
אוקיי. בוא נשמע קצת מהשטח עצמו. מי רוצה להתייחס מעמותת עלם. 

אני אגיד לפרוטוקול שאם נצטרך אחרי זה לחסות את הדברים שאמרתם אז אנחנו נעשה את זה. 

<קריאה:>
מי רואה ערוץ הכנסת.

<היו"ר מירב בן ארי:>
זה לא ערוץ הכנסת זה באינטרנט מישהו שנכנס לשמוע את הדיון של הוועדה. אני רוצה להגיד לכם שמניסיון, היה לי כבר ניסיון עם צעירות בעמותת עלם שהיה מפגשים ופתאום קיבלתי תגובות של קרובי משפחה. קיבלתי תגובות אליי, ולכן אני אומרת מראש וגם אנחנו מחוייבות להגיד את זה. טוב, אז מי?

<מ':>
צעירה בעמותת עלם. 

<היו"ר מירב בן ארי:>
איפה?

<<מ':>
>
פה בירושלים, בשלטר של הבנות. קרו לי כמה מקרים, יש לי אחד שאותו אציין. זה היה לפני איזה שנתיים בערך, הייתי בעיר, במרכז העיר, בלי להכנס יותר מדיי לפרטים יש דוכנים כאלה של אנשי חב"ד שנותנים לכל מיני עוברים ושבים להניח תפילין. לא מצא חן בעיניו שבתור בנות עמדנו שם, עמדנו חבורה של בנות, עמדנו ודיברנו כנראה קצת בקול, הפריע לו. בדיוק עברה משטרה והוא פנה לשוטרים ואמר שאנחנו מאוד מפריעות. השוטרים ביקשו שבאותו רגע נעזוב את המקום. יש לציין שהיינו שם לפניו, הוא בא ופתח שם דוכן והשוטרים נהגו ממש באלימות, אמנם הם לא הרביצו לי באופן אישי, אבל הם מאוד התקרבו במטרה להרחיק אותנו משם. אני לא חושבת שזה נכון, שזה ראוי, שזה הוגן. זה דוגמה אחת. 

אני רוצה לציין שאני לעומת בנות אחרות לא חוויתי כל כך הרבה מפגשים עם משטרה לשמחתי. אבל עדיין יש דברים, אם זה גם בהגשת תלונות, כשאת באה להגיש תלונה במשטרה, היה מקרה שקרה לי לפני כמה חודשים, נגנב לי גלקסי 8 שהוא עלה המון כסף. הלכתי להגיש תלונה במשטרה וכמובן ציינתי שאני גרה בשלטר, זו הכתובת שלי, של השלטר, וציינתי שזה קרה בשלטר. עד לרגע זה לא קיבלתי תשובה, אפילו שסגרו את התלונה כי אין מה לעשות. הבאתי להם מיקומים של הפלאפון, הבאתי להם מספר ברזל, הכל. 

אני חושבת שאפילו ההתייחסות המינימלית בתור בנאדם, אזרח שבא להגיש תלונה, גם אם אין משהו מספק, למרות שלדעתי כן היה, אני חושבת שזה לא נכון לא להגיב על זה בכלל ולהתעלם ואני, הדעה שלי, זה בגלל שההתנהגות של המשטרה כלפי אזרחים כמוני שאין להם את הגב, את העורף החזק שעומד מאחוריהם אז המשטרה מרשה לעצמה, הרבה פעמים. 

<היו"ר מירב בן ארי:>
אוקיי, תודה. 

<מור הרפז:>
אני הוספתי מספר דוגמאות של צעירים וצעירות אצלנו אז אני אשמח - - - לפה. זה מספר דוגמאות קטנות. קודם כל צעירים וצעירות שקיבלו קנסות על עבירות שאולי נעשו אבל לאחר שהם הסבירו שהם צעירים חסרי בית, עישון סיגריה במקום ציבורי או מעבר בכביש לא במעבר חצייה, זה שני קנסות שחבר'ה שלנו קיבלו, 200 ₪, וזה לא משהו שצעיר חסר בית מסוגל לשלם כל כך בקלות. 
צעירים שלנו שנעצרים ונלקחים לחקירה על זה שאין להם תעודת זהות ואין להם תעודת זהות כי הם ישנים ברחוב והציוד שלהם נגנב על ימין ועל שמאל. ושוב, הם מציינים שהם צעירים חסרי בית, הם מציינים הרבה פעמים תתקשרו לעובדת הסוציאלית, תתקשרו לעמותה, ולצערי לא יוצרים איתנו קשר. הם נמצאים מספר שעות בתחנה, לפעמים יותר מזה. 
צעיר שעבר מקרה של אונס ובאותו לילה נעצר ועשו עליו חיפוש וביקש בפירוש שהאישה תהיה זו שתחפש עליו ולא הגבר, והיו שם אישה וגבר והגבר חיפש עליו. לטענת הצעיר הוא נהג באלימות. צעיר שנעצר ונלקח לו הציוד האישי, כרטיס קופת חולים, שרוכי נעליים שזה נראה מאוד מאוש שולי אבל לצעיר שחי ברחוב זה מאוד מאוד חשוב ופלאפון ישן. הציוד פשוט נעלם. אני הגעתי לתחנה, חיפשתי, התקשרתי ללא מעט גורמים כדי להבין איפה הדבר הזה וזה נעלם. 
דוגמה אחרונה זה שצעיר נעצר וקיבל שחרור בערבות, זה משהו שקורה הרבה פעמים אבל לא היה לו למי להתקשר ולא היה לו איך להתקשר. וכשהוא ביקש ליצור קשר עם עמותת עלם כי שם מכירים אותו ואולי, אנחנו לא יכולים לשלם ערבות לצעירים, אבל אולי נוכל לעזור לחפש, נאמר לו שלא יוכלו ליצור איתנו קשר והצעיר שוב נשאר מספר לילות אך ורק בגלל שלא היה לו עם מי להתקשר. אני חושבת שהדבר - - -

<קארין אלהרר (יש עתיד):>
- - - זה קורה הרבה ש- - - שמשתחררים בערבות - - -

<מור הרפז:>
זה קרה הרבה שהדרך היחידה שלהם להשתחרר זה בערבות ואין לי. 

<קארין אלהרר (יש עתיד):>
- - - לא אבל - - - מי יערוב?

<מור הרפז:>
אין מי שיערוב. הציפייה אולי שיצרו איתנו קשר ולפעמים יש חבר או חברה. אנחנו לא יכולים לערוב אבל אני אגיד שאין פה שום דבר שהוא לא חוקי. יש פה דברים שהם, נראה לי, לא ראויים ואני חושבת שהרבה מהצעירים שלנו חזרו ואמרו את הדבר הזה: שיש הבדל של שמיים וארץ ברגע שהצעירים האלה מלווים על ידי גורם מבוגר, על ידינו, וכשהם לא. וכשהם לא הם פשוט מתייחסים אליהם רוב הפעמים בצורה שהיא מזלזלת, בצורה שהיא מחפירה וגם בצורה שהיא לא מנסה לקדם איזה עזרה או מענה עבורם. 

<הדס גול:>
אני חושבת שהדוגמאות שנאמרו פה זה דוגמאות אולי למתקדמים. לצפות לקשר כזה מהמשטרה זה יהיה מהמם אבל אני חושבת שהבעיות שלנו מתחילות עוד הרבה הרבה קודם. אני יכולה לתת דוגמאות מהשטח על צעירות שבגלל שיודעים שהן נמצאות בשלטר או בגלל שהם יודעים שהן שורדות את הרחוב באמצעות זנות מתעלמים לחלוטין מתלונות שהן מגישות על פגיעות מיניות, להיפך, מאשימים אותן בפגיעות שהן עוברות. 
יש לנו צעירה שאפילו לא היא, אזרח שהיה ברחוב וראה גברים מושכים אותה בצורה מאוד מאוד אלימה אחרי אונס מאוד מאוד קשה שהיא עברה, אזרח הגיש את התלונה, הזמין משטרה, אפילו לא היא הגישה את התלונה. וכשהיא הגיעה לתחנת המשטרה בגלל שאחד מהגברים האלה היה קטין רצו להאשים אותה בבעילת קטין. וכל הזמן שנאמר לה שבגלל שהיא עוסקת בזנות, בגלל שהיא חיה בשלטר, זה דברים שהם גם נאמרים להם בפנים, זה לא איזה משהו שמתחת לפני השטח ובגלל זה הרבה מאוד צעירות בכלל לא רוצות ללכת להגיש תלונה. 

אני יכולה לתת דוגמה נוספת שקשורה באמת לחסרי בית. היה לנו צעיר בגלגל שישן בזולה, כל החפצים שלו היו שם. הגיעה המשטרה לעשות חיפוש, עשו חיפוש, לא מצאו עליו שום דבר אבל בצורה מאוד אלימה הכריחו אותו ללכת משם. וכשהוא אמר להם, תשמעו, אין לי לאן ללכת, אין לי איפה להיות, זה המקום שלי לישון, פה החפצים שלי נמצאים, גם אם אני אלך אני אחזור אחר כך, הם פשוט הוציאו גז מדמיע וריססו את כל הדברים שלו, את כל המזרון, את כל הכרית, את כל השמיכה כדי שלא יהיה לו לאן לחזור. 

זה נראה לי דוגמאות שהן יותר ביום יום של הצעירים והצעירות שלנו. השפלות שהם עוברים, שלא לדבר על אלימות ושימוש בכוח מופרז ובלתי הגיוני בעליל למה שקורה שם. דוגמאות שאנחנו לפעמים רואות בעיניים שלנו. 
<היו"ר מירב בן ארי:>
תודה. יגאל מהחוט המשולש אתה רוצה להתייחס?

<יגאל גולדשטיין:>
אני אזכיר בדיון הקודם שבחוט המשולש השלמנו את הנושא של המכרז של ההוסטלים לצעירים ופותחים שתי דירות מעבר בהמשך בשבוע הבא, לבוגרי ההוסטלים ולצעירים מבחוץ.

בנושא של השיטור אני דווקא רציתי להתייחס להתייחסות של השוטרים במקומות טיפוליים. אצלנו יש ארועים, זה לא קורה הרבה, אבל זה קורה לפחות אחת לחודש שאנחנו נאלצים להזמין משטרה למקום, זה צד אחד, שמשטרה מגיעה אלינו, אני מדבר על מרחב פתוח במרכז העיר, השנה ראינו למעלה מ-800 ילדים, מתוך ה-800 ילדים יש אחדים שנדרש טיפול משטרתי. מה שאנחנו בנינו, זה אני אומר כהמלצה של צד אחד, זה בעצם קשר עם שוטרים שכבר מכירים את המקום, הם יודעים לאן הם מגיעים. כי המטרה היא ששוטרים לא יגיעו למקום טיפולי. 
אני אתן את הדוגמה השנייה, יש שוטרים שמגיעים לחפש ילדים שברחו מהבית וכו'. הם לא יכולים להכנס למקום, לפי החוק הם לא יכולים להכנס למקום, הם צריכים צו חיפוש ייעודי ואין להם את זה אף פעם. הם באים כי הם יודעים שהילדים מסתובבים בחוט המשולש. צריך צד אחד של להסביר לשוטרים מה זה מקום טיפולי, לתת איזשהי הנחיה לפחות לשוטרים שבמקרה שלנו עובדים במרכז העיר. 
מצד שני מה שאנחנו יצרנו, יזמנו את זה ויצרנו קשר טלפוני עם שוטרים שיודעים בדיוק מה זה המקום ואז גם ההתייחסות שלהם היא אחרת כי הרבה פעמים יש אירועים של אלימות שאתה חייב את השוטרים במיידי והם לא נענים אלינו אז אני אומר זה כבר הצד של הפתרון. אני אומר לגופים אם יש להם מקומות טיפוליים ליצור קשר עם שוטר ייעודי ואז הם יודעים לאן הם מגיעים ונותנים מענה יותר נכון. 

<רעות גיא:>
שמת לב לתחלופה של השוטרים?

<יגאל גולדשטיין:>
זאת בעיה, זה אומר שצריך להיות - - -

<רעות גיא:>
כי עד שאנחנו גומרים את הסבב של ההכשרה הם כבר פשוט מתחלפים.

<יגאל גולדשטיין:>
אז זהו אז אם יהיה שיתוף פעולה גם שלהם מהמקום הזה, הם צריכים להכיר את המקומות, הם צריכים לדעת לאן הם באים ואז ההתייחסות גם תהיה אחרת. 

<קריאה:>
אבל אמרה נציגת המשטרה שאין להם נוהל. 

<היו"ר מירב בן ארי:>
אנחנו תיכף נתייחס לזה. הלית, מבית השאנטי, את רוצה להתייחס?

<הלית לוי:>
לגבי מה שנאמר מהחוט המשולש גם בבית השאנטי בתל אביב אנחנו הרבה פעמים מוצאים את עצמנו בשתי סיטואציות: הראשונה שאנחנו נאלצים להזמין משטרה אלינו בגלל איזשהי סיטואציה והשנייה שמחפשים אצלנו ילדים. לצערי הרב זה יותר מדיי פרסונלי. כלומר, אם יש תקשורת ישירה מול שוטר ספציפי שמכיר את המקום ומכיר אותנו ומכיר את הרגישויות שנדרשות בבית השאנטי אז זה עובד. אבל מספיק שאותו שוטר לא נמצא במשמרת באותו רגע ואז ההתנהלות תהיה שונה לחלוטין. עיקר הקשיים זה באמת מול כניסה שלהם לבית, על כל המשתמע מזה, עם הקשר, עם הנשק, זה דברים שמפעילים טריגרים מיידיים אצל הילדים וזה גם הופך אותנו, אנשי הצוות, הרבה מאוד פעמים לאיזשהי סיטואציה שאנחנו צריכים להתעמת כמעט עם השוטרים לגבי הכניסה שלהם לבית. 

<היו"ר מירב בן ארי:>
אבל יגאל אומר שבלי צו חיפש ושאין להם בדרך כלל הם לא יכולים להכנס. 

<יגאל גולדשטיין:>
אבל אם המדריכים שנמצאים באותו רגע לא יודעים את זה ובמקרה מדריך חדש והשוטר הוא טיפה יותר אגרסיבי - - -

<הדס גול:>
אפשר גם להוסיף שאם יודעים את זה לי קרה כמה פעמים שהיו אירועים ששוטרים רצו להכנס לשלטר וכשאמרתי להם שהם לא יכולים להכנס בלי צו הם הזמינו כבאית להוריד לי את הדלת של השלטר. 

<הלית לוי:>
זהו, זה מייצר דרמה יותר גדולה והדבר הנוסף מנגד שדווקא קרה לנו לא מזמן זה כשהזמנו משטרה שהיה הורה אלים שבא בכוח למשוך ילדה, את הבת שלו למעשה, קטינה, מבית השאנטי. השוטרים שהגיעו לא היו מודעים לסיטואציה הרגישה ומבחינתם הם היו מחוייבים לחוק שאומר- - - באותו רגע הילדה הייתה בהסכמה בבית השאנטי, מבחינתם היה להם ברור שהילדה צריכה לחזור עם אבא שלה. לא משנה מה נאמר להם. בסופו של דבר מצאנו - - - היא ברחה אז זה לא יכול היה לקרות. כלומר, התחושה היא שזה יותר מדיי פרסונלי ופחות מדיי ברמה של מדיניות ברורה ונהלים ברורים איך להתנהל מול מקומות טיפוליים. 
<היו"ר מירב בן ארי:>
מעניין. חברת הכנסת קארין אלהרר את רוצה להתייחס, בבקשה. 

<קארין אלהרר (יש עתיד):>
תודה רבה גברתי היושבת ראש ואני כמובן מצטרפת לברכות ומוסיפה גם משל עצמי על הטיפול שלך בנושא הזה. זה לא סוד שהנושא הזה מאוד יקר ללבי גם כן ונשתף פעולה כדי להעביר חקיקה בנושא. אני רוצה להתייחס ספציפית לעניין המשטרתי ולהתחיל ולשאול את נציגת המשטרה האם יש איזשהן הנחיות מיוחדות או איזשהו נוהל להתנהלות מיוחדת כשמדובר בחסרי בית. אני אומר, יש את העיקרון הזה שאי אפשר לגזור על ציבור גזירה שהוא לא יוכל לעמוד בה. 
דהיינו, אי אפשר להפעיל את אותם כללים על אנשים שהם לא נמצאים בעמדה שווה. ומדובר פה באוכלוסייה עם מאפיינים מיוחדים שהם נגזרו עליהם, זה לא רצון וזה לא שאנחנו באים ואומרים, תראו, במצבים מסויימים החוק לא שווה. החוק צריך להיות שווה לכולם אבל הוא צריך להיות שווה רק במקום שיש מאפיינים שווים. ואם אנחנו מדברים על המאפיינים האלה, בטח המקומות הטיפוליים שבהם צריך להתייחס בצורה מתאימה לאופי המקום, בטח אל הסיפורים, אני חייבת לומר שאני מזועזעת מהסיפורים שנשמעו כאן כי המטרה בעיניי של משטרת ישראל כגורם אכיפת החוק היא קודם כל גם להיות גורם שמסייע בטיפול. 

הטיפול באוכלוסייה הזאת חייב להיות מערכתי, הוא לא יכול להיות טיפול רק של משרד הרווחה. הם אנשים. לאנשים צריך להיות מענה מכל משרדי הממשלה: בריאות, רווחה, חינוך, דיור וכל מה שמגיע לאזרח אחר. ולכן, אתם בסופו של דבר נמצאים בשטח, משטרת ישראל נמצאת בשטח והיא רואה מצבים שיכול להיות שדווקא המשרד הממשלתי האחר שאמור לתת לו מענה לא יודע עליהם. 

אז אני לא רק שהייתי מצפה שתנהגו בהם אחרת מבחינת אכיפת החוק אלא הייתי מצפה שאתם תדווחו גם לעמותה או תדווחו למשרד הרווחה או תבואו ותגידו, תשמעו, יש פה עניין, שמישהו יבוא לעזור. חלילה לא להתנהל בצורה כזאת שבחור שנאנס, להתייחס אליו בצורה כזאת באמת זה מזעזע, זה לא מתאים, ואני הייתי מצפה לכל הפחות לאיך נוהל, איך אמורים להתנהל מול אדם חסר דירה. 
<היו"ר מירב בן ארי:>
תודה. 

<איילה חקלאי:>
אני דווקא רוצה לציין את זה שיש מערך כוננות עירוני אצלנו דרך מצבי חירום 106 ודרך כוננים שלנו של קידום נוער וצעירים ובאופן כמעט קבוע אין שבוע שבאמצע הלילה בו או משהו בסגנון אני לא מקבלת שיחה או אחד מהכוננים שלי לא מקבל שיחה מאיזשהו שוטר או תחנת משטרה, בדרך כלל נווה יעקב או מרכז העיר, מצאנו, ראינו, צעיר, צעירה, חסרי בית, מה לעשות איתם. 

וזה באמת פרסונלי, אין הנחיות, אבל אני חושבת שלפחות במרחב ירושלים כאשר נתקלים במישהו לא מוכר, אני לא יודעת לדבר לגבי אותם פנים מוכרות, אבל לא מוכר, יש בהחלט מקום לפנות והמשטרה פונה ומקבלים כן או לא מענים. זאת אומרת אם זה שלטר ללילה או הלנת חירום וכל ההצעות - - -

<היו"ר מירב בן ארי:>
אני אגיד לך מה, העניין של הגיבוש נוהל לטיפול בצעירים חסרי בית הוא לא זה שנמצא ברחוב. אני יודעת גם בתל אביב יש יחידה נהדרת, מתקשרים, באמת אני אישית פעמיים התקשרתי בלי להגיד כלום רק שלום מדברת מירב, ראיתי, כזה ובאמת ענו, טיפלו, שלחו לי הודעה אחרי זה, אמרו לי טיפלנו. זה לא העניין. העניין הוא מהכניסה לבתים, לדירות, לדיוריות, להוסטלים, לשלטרים. כי המדריך שמקבל אותם הוא לא אמור לדעת את כל הכללים אבל השוטר צריך לדעת, זה התפקיד שלו - - -

<קריאה:>
גם השוטר וגם - - - לא יודע מספיק. 

<היו"ר מירב בן ארי:>
נכון, אז אני אומרת - - -

<קריאה:>
מאוד ברור שאנחנו לא מכניסים אותם לשלטר - - -

<היו"ר מירב בן ארי:>
נכון, מהכניסה לשלטר, מההתערבות, מהנקודה שהיא ציינה כאן על העניין שאם עוצרים צעיר והוא במקום להגיד תתקשרו לאמא שלי אלא אומר תתקשרו למדריכה של מעלם אז זה צריך להדליק נורה אדומה. ואם הוא אומר, אני נמצא בהוסטל או בשלטר של אותות או בדירה בחוץ אז אתה מבין שאין אבא ואמא. לכן אני רוצה קודם כל את ההתייחסות שלך. 

אני כמובן אוציא ואפנה גם לשר וגם למנכ"ל אבל אני חושבת שצריך להיות נוהל, בטח באיזורים שהם איזורי חיכוך שהם כבר יודעים, שזה לא משנה עכשיו איזה שוטר יהיה, יהיה לו תלוי בתחנת משטרה איך מתמודדים. זה לא שאני צריכה עכשיו בכל 257 מהרשויות אבל אני צריכה ברשויות הגדולות את אותה יחידה שמטפלת שתדע. אני לא צריכה שהוא יתן לו טיפול סוציאלי עכשיו. אבל אני צריכה שהוא יידע מה בסמכות שלו, מה לא בסמכות שלו ואיך מתעסקים עם אותו צעיר או אותה צעירה שבמקום להגיד תתקשרו לאמא שלי היא אומרת תתקשרו למדריכה שלי. כי פה כבר אם אני במקום שוטר כבר נדלקת לי נורה אדומה - אוקיי, אולי צריך טיפול אחר כאן. אני מניחה שאין לך את התשובות בשבילי. 

<מיטל אברהמי:>
התשובה היא שאני לא מכירה נוהל כזה אבל כמו שכן אמרתי קודם ואני אומרת לך עוד פעם, חברת הכנסת, אנחנו כן מפנים לטיפול רווחתי. זאת אומרת - - -

<היו"ר מירב בן ארי:>
כן, אני לא שם, אני לא בטיפול הסוציאלי שתפני. אני בהתנהלות שלך כשנכנס שוטר למתחמים של צעירים חסרי בית, כשנכנס שוטר להתערבות פתאום בתוך השלטר עצמו וברחוב. 

<רעות גיא:>
להיפך, ברחוב הם הרבה יותר חשופים כי במקומות עדיין עוד יש אנשי צוות שהם איזשהי חומת מגן. אבל עיקר התלונות ועיקר העדויות המזעזעות, ועוד לא שמענו אפילו את קצה הקרחון על איך מעירים אותם בבוקר. ואני גם אגיד, זה לא שהם טלית שכולה תכלת, הם ישנים נגיד במקומות ציבוריים או פרטיים שאסור להם לישון בהם, עדיין זה לא אומר שצריך להעיר אותם בשש בבוקר בבעיטות, וזה מה שקורה, וזה לא צעיר אחד ולא שניים. אז עיקר האלימות שהם סופגים היא ברחוב, אני חייבת להגיד את זה, זה נהייה פה רושם כאילו זה במסגרות. 
<היו"ר מירב בן ארי:>
אני ממש לא אומרת שזה הרושם, אמרתי שזה גם וגם. 

<יהודית גבאי:>
אני יכולה לומר רגע לגבי נהלים שבעבר אני יכולה לומר שגם לגבי מקומות טיפוליים אני זוכרת שאצלנו היה אירוע אחד בשירות הטיפולי של נוער וצעירים, שלנו ברשות בעיריית ירושלים, היה איזשהו אירוע שנכנסו שוטרים לממש איזשהו צו, היה על זה סערה מאוד מאוד גדולה ומאז יש נוהל מאוד ברור במשטרה מול הרשות אצלנו, עיריית ירושלים, שלא נכנסים שוטרים למסגרות טיפוליות, זה נוהל מאוד מוקפד, לא נכנסים. 

<אלון ברמי:>
אנחנו מאוד מקפידים - - -

<קריאה:>
אם הם נכנסים אז?

<היו"ר מירב בן ארי:>
שנייה רגע - - -

<יהודית גבאי:>
הם לא נכנסים. זה משהו שלא היה ונבנה. 

<קריאה:>
ואם הם נכנסים? מה הם עוברים על החוק?

<יהודית גבאי:>
זה נוהל אוקיי. 

<היו"ר מירב בן ארי:>
שנייה, שאלתי גם אלון מאותות. 

<אלון ברמי:>
אנחנו מאוד מקפידים. אני אחלק את זה. למשטרה יש פחות - - - אני לא יודע להגיד על הרחוב, אני חושב שעלם יודעים להגיד הרבה יותר טוב מאתנו אבל בתוך המסגרות עצמן אנחנו גם מקפידים. עבודה עם נוער, נקח את הקורות גג כי הן יותר משחקות על הרחוב וכדומה, אז שם כשיש צורך בהתערבות שאנחנו מזמינים אז במידה ומגיעים שוטרים כחולים במדים זה קטסטרופה, זה קשה, הם לא מבינים את השפה, לא יודעים במה מדובר, איך להתערב, מה לעשות נכון. אנחנו לומדים עם הזמן לטפל או לבקש יותר את ההתערבות של החוקרי נוער. אבל אני לא יכול להגיד שנכנסים לנו בכוח ולא - - -

<היו"ר מירב בן ארי:>
לא זה לא מה - - - אנחנו דיברנו בעיקר על ההתנהלות ברחוב מול הצעירים ודיברנו על העניין שהם מגיעים. אבל רוב הנושא הוא בעצם איך צריך להתמודד אותו שוטר מול צעיר חסר בית. כמו מה שהיא דיברה כאן על שחרור ממעצר או שחרור בערבות או התנהלות אחרת, כן. 

<רעות גיא:>
אגב, רק לגבי הסיפור של מ', זה נורא נבלע בסיפור שלה, אבל הסיפור הזה של פינוי חסרי בית מהרחוב לרחוב בעצם יש לזה תקדים נגד עיריית תל אביב שיצאה פסיקה על הדבר הזה שאסור לפנות חסר בית מהרחוב כי אין לאן לפנות אותו. בעצם רק מזיזים אותם מרחוב לרחוב. אז אם נגיד היה נוהל כזה שבעצם אומר, אם מישהו חסר בית ואין לאן לפנות אותו אז אתה לא מזיז אותו מרחוב אחד לשני זה היה יכול לפחות לתת להם איזהו כוח או איזשהי סמכות לעשות משהו בנדון. 

<מיטל אברהמי:>
אני רק רוצה לומר שהמדיניות של מחלקת נוער במשטרה בשנים האחרונות היא מדיניות של מניעה והסברה. בשנים האחרונות יש קציני מניעה והסברה בכל מחוז ואני יודעת, לפחות בבאר שבע לדוגמה, שנכנסו לבית כזה ועשו תכנית מניעה לבני נוער - - -

<היו"ר מירב בן ארי:>
אז הנה אני אומרת לך - - -

<קריאה:>
בדיוק חשבנו פה על רעיון כמו שיש עם הנוער, בנוער הם באמת מאוד מומחים, לעשות אולי משהו עם צעירים - - -

<לינור שמני מולרו:>
- - - עבודה מאוד מאוד יפה עם נוער בירושלים. 

<מיטל אברהמי:>
יש תכניות מניעה מטעם המשטרה להמון מסגרות של בני נוער ואני יודעת ש- - -

<היו"ר מירב בן ארי:>
אנחנו פונים אל שר ומנכ"ל לגבי גיבוש של נהלים ברורים: 1) מהטיפול ברחוב. 2) מהטיפול אחרי מעצר. 3) הטיפול מול המסגרות עצמן, אם זה כשהמשטרה מזמינה או כשהמשטרה מגיעה מיוזמתה. יש כאן שלושה דברים עיקריים בעיניי. 
הנושא הזה של טיפול בצעירים חסרי בית הוא נושא שהתפתח ביתר עצימות בשנים האחרונות ואיתם מגיעים הטיפול, מבניית מסגרות הוליסטיות מתאימות לאוכלוסייה עד לשיתוף אותם כוחות השיטור שנתקלים בהם. אם פעם היינו נתקלים רק בדרי רחוב שצריך להעביר אותם כמו שאת - - - עכשיו כשפוגשים צעיר כזה יכול להיות שצריך לתת לו טיפול אחר כדי שבאמת ניתן יהיה לטפל בו כי זו המטרה של כל השולחן הזה פה. 
המטרה היא לתת להם טיפול. אני לא רוצה שהוא יהיה עובד סוציאלי, לא ציפיתי מזה, אבל אני כן רוצה שהוא יידע א' - למי להפנות ו-ב' - מה הגבולות שלו. כי בסוף יש כבר מסגרות שעושות ויש מסגרות שמטפלות. ואני חושבת שאם הייתי שוטרת והייתי פוגשת צעירה והיא הייתה אומרת לי, תשמעי, אין לי קשר עם הבית אבל יש לי מדריכה נחמדה שמכירה אותי ויכולה לספר לך עליי אז זה מה שהייתי עושה. אבל יכול להיות שהשוטר או השוטרת בכלל לא נמצאים שם. 
לכן אנחנו נפנה אל השר והמנכ"ל, נבקש ממנו. את יכולה, ראיתי שרשמת, אז כבר להעביר אצלך למי שרלוונטי. אנחנו גם אצלנו נוציא פנייה, גם מכאן, אנחנו רוצים לקבל איזשהי תכנית מסויימת. אני חושבת שזה מאוד פשוט, הם גם דיברו כאן. זה פשוט וזה קל ליישום וזה יקל גם על האוכלוסייה שמתמודדת אבל בעיקר יעזור לנו להיות חלק מהפתרון הזה של צעירים חסרי בית. כי אני מרגישה שאנחנו בשנים האחרונות מתקדמים וכל פעם זה עוד צעד קטן ועוד צעד קטן, נכון זה לא מושלם, יש עוד מלא דברים לתקן ולשפר בנושא הזה אבל אנחנו כל פעם מתקדמים - - -
<<ר':>
>
אני יכולה לשאול משהו?

<היו"ר מירב בן ארי:>
כן, אני בדיוק מסכמת ומסיימת אבל אם חשוב לך להעיר משהו, את יודעת שאת אורחת פה. 

<<ר':>
>
גם אני חוויתי הרבה דברים מהמשטרה אבל חיכיתי שיהיה פה מישהו, גורם משטרה - - - השמות שלהם, אבל גורם גדול שיש לו שיניים, שהוא בכיר, שהוא - - -

<היו"ר מירב בן ארי:>
אבל בשביל זה אנחנו פה. את לא צריכה לראות אותו פיזית יושב כאן - - -

<<ר':>
>
בא לי לדבר מולו. 

<היו"ר מירב בן ארי:>
אוקיי, אז קודם כל אני מבטיחה לך ר' שכשאנחנו נעשה פגישה בנושא, ואנחנו נעשה - - -

<רעות גיא:>
היא העבירה את ביקור שר הרווחה אז קשה לה - - -

<היו"ר מירב בן ארי:>
דווקא קטן עליה כבר לשבת מול משטרה. 

<רעות גיא:>
קשה לה לרדת ברמה, לעם. 

<היו"ר מירב בן ארי:>
נכון, נכון. אז אנחנו נזמין אותך לפגישה, אנחנו נקיים פגישה עם האנשים הרלוונטיים אחרי שנפנה אליהם. בדרך כלל אנחנו יושבים בפגישה כדי לשבת על נוהל ואני מבטיחה לך שאת תבואי גם, בסדר?

<ר':>
בסדר. 

<היו"ר מירב בן ארי:>
יופי. אני מודה לכולכם. אני רוצה לומר שהוועדה אמנם הייתה בהפסקה אבל היא תחזור. אני רוצה להגיד משהו אחד, הנושא הזה של טיפול של כוחות המשטרה, המשרד לביטחון פנים, הגיע מהשטח. חשוב מאוד שאם יש לכם נושאים שרלוונטיים ברמה של משרדים פלוס פניות של הוועדה תעלו את זה, הוועדה כאן עבורכם. אני, כמובן, בסיכום גם מכניסה את המעקב שלנו על הרשויות שאנחנו נפנה גם לחיפה וגם לתל אביב לבחון את הנושא ואנחנו מחכים להזמנה של עיריית ירושלים כי אם נפתר הסיפור כדאי לפחות לחנוך להם את המקום החדש כמו שצריך. 

תודה רבה, הישיבה נעולה. 

<הישיבה ננעלה בשעה 12:50.>

